Tamil

Tamil ass eng Sprooch aus der dravidescher Sproochefamill, déi a Südasie verbreet ass, an aus 27 Sprooche besteet. Iwwer 220 Millioune Leit schwätzen eng dovun, sou ass et déi sechsgréisst Sproochefamill vun der Welt.

Tamil ass eng vun den Haaptsprooche vu Südindien a gëtt haaptsächlech am Staat Tamil Nadu (fréier Madras) geschwat, dee sech op der ëstlecher Küst vun Indien erstreckt a sech bis op de südlechste Wutz vum indesche Subkontinent erofzitt. Et gëtt ronn 60 Milliounen Tamil-Spriecher an Indien, der ronn 4 Milliounen am Nordoste vu Sri Lanka, ongeféier eng Millioun a Malaysia, a méi klenge Kolonien zu Singapur, an an Deeler vun Ostafrika.

Tamil ass déi eelst an déi am räichst entwéckelt vun den Dravidesche Sproochen. Den Urspronk vun der tamilescher Schrëft ass net gekläert, obwuel et ugeholl gëtt, datt se ongeféier 1.500 Joer al ass.

„Curry“ ass en tamilescht Wuert dat an déi englesch Sprooch an duerno an aner Sproochen iwwergaangen ass. Aner Dravidesch Sprooche wéi Malayalam, Kannada an Telugu hunn enk Verbindunge mat Tamil. Et gëtt och eng substantiell klassesch tamilesch Literatur, déi bis an d'7. Joerhonnert v. Chr. zeréck geet.

 Textbeispill 
+Universal Deklaratioun vun de Mënscherechter (Artikel 1)Lëtzebuergeschஎல்லா மனிதர்களும் சுதந்திரமாகவும் கண்ணியத்திலும் உரிமைகளிலும் சமமாகப் பிறந்தவர்கள். அவர்கள் பகுத்தறிவும் மனசாட்சியும் பெற்றவர்கள் மற்றும் ஒருவருக்கொருவர் சகோதரத்துவ உணர்வோடு செயல்பட வேண்டும்.All Mënsch kënnt fräi a mat der selwechter Dignitéit an deene selwechte Rechter op d'Welt. Jiddereen huet säi Verstand a säi Gewësse krut a soll an engem Geescht vu Bridderlechkeet deenen anere géintiwwer handelen.

 Um Spaweck 

Kategorie:Sproochen